PÁLYÁZATI FELHÍVÁS

a Derkovits Gyula képzőművészeti ösztöndíj elnyerésére

Az Emberi Erőforrások Minisztériuma megbízásából a Magyar Alkotóművészeti Közhasznú Nonprofit Kft. (a továbbiakban: MANK) pályázatot hirdet fiatal, alkotó képzőművészek számára a Derkovits Gyula képzőművészeti ösztöndíj elnyerésére.  
Jelen pályázati felhívás – költségvetés-technikai okok miatt – kivételesen 6 hónapra, 2013 első félévére vonatkozik (január-június). Az első félévi ösztöndíjat elnyerő pályázók a sikeres félévi beszámolót követően lehetőséget kaphatnak az ösztöndíj második félévi folytatására. 

Az ösztöndíj célja
Az ösztöndíj célja, hogy segítse a tehetséges alkotóművészek pályakezdését és művészi fejlődését, valamint összetett támogatási struktúrával kedvező feltételeket teremtsen a formanyelvében és tartalmában korszerű, színvonalas művek létrehozásához.

Pályázhatnak 
Az ösztöndíjra pályázhat minden olyan fiatal képzőművész (festő-, grafikus-, szobrász- és intermédia művész), aki már önálló művészi tevékenységet tud felmutatni. 
Korábbi ösztöndíjasok is pályázhatnak, amennyiben nem töltötték ki a háromszor egyéves ösztöndíjas intervallumot. 

Új pályázóknál az 1977. január 1. után születettek, korábbi ösztöndíjasoknál (akik még nem töltötték ki a 3 ösztöndíjas intervallumot) az 1976. január 1. után születettek.

Nem nyújthat be pályázatot felsőfokú oktatási intézménybe beiratkozott hallgató, valamint aki 2013-ban központi költségvetési forrásból egyéb ösztöndíjban (a DLA-ösztöndíj, az NKA alkotói támogatása, stb.) részesül.

Ösztöndíjban részesülhet évente: maximum 26 fő.

Az ösztöndíj időtartama: 6 hónap

Az ösztöndíj összege: bruttó 100.000 Ft/hó 

Az ösztöndíj az SZJA törvény alapján nem minősül adómentes jövedelemnek, ennek megfelelően a hatályos jogszabályi előírások szerinti számfejtést követően kerül kifizetésre.

A pályázat nyelve: magyar

Az ösztöndíjpályázat benyújtásához szükséges dokumentumok

1./ Hiánytalanul kitöltött pályázati adatlap és melléklete, a nyilatkozat. A pályázati adatlap és nyilatkozat letölthető a www.lektoratus.hu honlapról. 
2./ A pályázó eddigi munkásságát ismertető szakmai önéletrajz, aláírva 1 példányban, 
3./ Ha van, diploma (nyelvvizsga hiányában: a végbizonyítvány) másolata 1 példányban, 
4./ Munkaterv (az ösztöndíj időtartamára tervezett alkotói elképzelés maximum egy oldalas leírása) 10 példányban,
5./ Az eddigi művészi tevékenységet bemutató dokumentáció (portfolió),
6./ A pályázó szakmai munkásságát reprezentáló max. 3 alkotás. (Technikai médiumokat használó művészeknek maguknak kell gondoskodniuk a szükséges műszaki feltételekről.)

Az írásbeli pályázatokat (adatlap, nyilatkozat, önéletrajz, diplomamásolat, 1-1 pld.; munkaterv-10 pld.) személyesen vagy postai úton a MANK-hoz kell benyújtani. 
Cím: 2000 Szentendre, Bogdányi u. 51.
Postacím: 1250 Budapest l. Pf. 17.
Beérkezési határidő: 2013. február 15. (péntek) 15.00 óra

A művek és a portfolió beadásának helye:
OLOF PALME HÁZ 	1146 Budapest, Olof Palme sétány 1.
A beadás időpontja: 
2013. február 14. (csütörtök) 9.00 – 16.00 óráig, és 2013. február 15. (péntek) 9.00 – 16.00.

A művek installálását a pályázó művésznek kell biztosítania, a műtárgyak falon való rögzítésére nincs lehetőség! 

A művek és a portfoliók visszaadásának helye és időpontja: 
OLOF PALME HÁZ 	1146 Budapest, Olof Palme sétány 1.
2013. február 25-26. (hétfő-kedd) 10.00 – 16.00 óra között. 

Hiánypótlás
Hiánypótlásra a pályázati beérkezési határidő után nincsen mód.

Érvénytelen a pályázat, amennyiben:
-	a pályázati feltételeknek nem felel meg
-	hiányos a mellékelt dokumentáció
-	az adatlap/nyilatkozat hiányos vagy a valóságnak nem megfelelő adatokat tartalmaz
-    határidőn túl történik a benyújtása.

A pályázat elbírálása
A pályázatot az Emberi Erőforrások Minisztériuma által kinevezett, a MANK által működtetett szakértői kuratórium bírálja el. Az ösztöndíj odaítéléséről, meghosszabbításáról vagy visszavonásáról a kuratórium dönt.
A kuratórium tagjai: Bán András művészettörténész; Baráz Tamás szobrászművész; Készman József művészettörténész; Konkoly Gyula festőművész; Somorjai Kiss Tibor grafikusművész; Szabó Ádám szobrászművész; Szegedy-Maszák Zoltán képzőművész; dr. Szepes Lászlóné művészettörténész; Szombathy Bálint képzőművész; Zsikla Mónika művészettörténész (az FKSE képviseletében). 
A döntés ellen jogorvoslatnak helye nincs, esetleges formai kifogásokat, a döntés kézhezvételétől számított 15 napon belül, a MANK-hoz lehet benyújtani. 
A MANK az eredményről a döntést követő 15 napon belül valamennyi pályázót értesíti és a nyertes pályázók névsorát a www.lektoratus.hu honlapon közzéteszi.

Az értékelés szempontjai
A pályázó szakmai előélete, a bemutatott művek kvalitása.

Szerződéskötés
A nyertes pályázóval a szakmai és pénzügyi lebonyolító MANK ösztöndíjszerződést köt. A szerződéskötéshez minden nyertes pályázónak szükséges csatlakoznia a Magyar Mecénás Programhoz (http://www.alkotomuveszet.hu/index.php/magyar-mecenas-program/muveszeti-szolgaltatasok-jogosultsaga).

Az ösztöndíj kifizetése
Az ösztöndíj folyósításáról a Magyar Államkincstáron keresztül a MANK gondoskodik. 

Beszámolási kötelezettség
Az ösztöndíjat elnyert művészeknek az ösztöndíjas időszak folyamatban lévő művészi teljesítményéről, az alkotások aktuális állapotáról és a munka további menetéről – várhatóan 2013 júniusában kell beszámolnia (írásos beszámoló és portfólió). 

A kuratórium az ösztöndíjat az elnyert ösztöndíjas időszak elteltével bemutatott beszámoló elbírálása alapján meghívásos pályázattal további féléves intervallumra meghosszabbíthatja. 

A beszámolók kvalitása és a kuratórium szakmai döntése alapján 1 ösztöndíjasnak a MANK egy felújított, modern kollektív műtermet biztosíthat a szentendrei művésztelepen, amelyet az ösztöndíjas 1 évig (2013. július 1.- 2014. június 30.) ingyen vehet igénybe a zavartalan, folyamatos alkotói munka érdekében.   

Szintén a kuratórium döntése alapján a legszínvonalasabb beszámolót benyújtó ösztöndíjas 1 hónapot tölthet el ingyen a kecskeméti alkotóházban (előzetesen egyeztetett időpontban).

Az ösztöndíj-támogatás feltüntetésének kötelezettsége:
Az ösztöndíjas az ösztöndíjjal támogatott munkáinak kiállítása, publikálása esetén köteles az ösztöndíj nevét feltüntetni és az Emberi Erőforrások Minisztériuma támogatásának tényét a logó feltüntetésével jelezni. Amennyiben a logó elhelyezésének technikai akadálya van, szöveggel helyettesíthető. A logó a tárca archív, de még működő, www.emmi.gov.hu honlapon feltüntetett módon, e-mailben kérhető meg a tárcától.

A pályázatbeadással kapcsolatos további információ: 
Dikáczné Soós Ildikó
tel.: +36 1 356 7444/131 mellék
e-mail: ildiko.soos@alkotomuveszet.hu

Gömöry Judit
tel.: +36 1 356 7444/126 mellék
e-mail: judit.gomory@alkotomuveszet.hu

Budapest, 2013. január 18. 

							MANK

Pályázati adatlap
Derkovits Gyula képzőművészeti ösztöndíj
2013.
(Kérjük, hogy az adatlapot nyomtatott betűvel, írógéppel vagy számítógéppel töltse ki!)
A pályázó adatai: 

Név: ……………………………………………………………………………………………..

Születési hely: ………………………………      Születési ………..év   ………….hó ..…. nap

Állandó lakcím: …………………………………………………………………………………

Levelezési cím: …………………………………………………………………………………

Telefon: ………………………..…Mobil:…………………………….Fax: ………..……..…..

E-mail: …………………………………………………………………………………………..

Legmagasabb iskolai végzettség 
(kérjük az adott intézményt, szakot is megnevezni, ahol végzettségét szerezte):

…..……………………………………………………………………………………………….

…..……………………………………………………………………………………………….

Korábban részesült-e Derkovits-ösztöndíjban, ha igen, melyik évben, években?

…………………………………………………………………………………………………..
Egyéb, központi költségvetési forrásból (az NKA alkotói támogatása, ill. az NKA más, ösztöndíj jellegű támogatási formái is ide tartoznak) korábban elnyert ösztöndíj, támogatás: 

…..……………………………………………………………………………………………….

Jelenleg részesül-e központi költségvetési forrásból elnyert vagy külföldi ösztöndíjban (ha igen, nevezze meg):

…………………………………………………………………………………………………...

Dátum:………………………….	
Aláírás: ……………………………….….

1. számú melléklet

A PÁLYÁZÓ NYILATKOZATA

Alulírott …………………………………………………………… (születési hely: ……………………..., születési időpont: ……………., lakcím: ………………………… ………………………) a jelen nyilatkozat aláírásával a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Közpénztv.) 14. §-a alapján kijelentem, hogy az általam a Magyar Alkotóművészeti Közhasznú Nonprofit Korlátolt Felelősségű Társasághoz a Derkovits Gyula képzőművészeti ösztöndíj tárgyában benyújtott pályázathoz kapcsolódóan a Közpénztv. 6. § (1) bekezdésében meghatározott – összeférhetetlenséget megalapozó – kizáró okok személyemben nem állnak fenn;

a Közpénztv. 8. § (1) bekezdése szerinti érintettség a Derkovits Gyula képzőművészeti ösztöndíjpályázatra benyújtott pályázatomhoz kapcsolódóan személyemben
a)	nem áll fenn
b)	az alábbi tekintetben fennáll:
…………………………………………………………………………………….…………………………………………………………, és a Közpénztv. 8. § (1) bekezdése alapján kezdeményezem a fenti tény közzétételét, érintettségemmel kapcsolatban eleget tettem a Közpénztv. rendelkezéseinek, illetve a támogatás nyújtásával összefüggésben, a személyemben fennálló korábbi összeférhetetlenséget – amennyiben ilyen volt – megszüntettem;
nyilatkozom arról, hogy a Derkovits Gyula képzőművészeti ösztöndíj pályázati feltételeinek maradéktalanul megfelelek, és az általam szolgáltatott adatok, információk és dokumentumok teljes körűek és hitelesek, a valóságnak mindenben megfelelnek;
tudomásul veszem, hogy az ösztöndíj elnyerésével kötelezettséget vállalok arra, hogy az ösztöndíjas időszak végén – a kuratórium által meghatározott feltételek szerint – a beszámoló kiállításon beszámolok;
nyilatkozom arról, hogy az általam a pályázatom részeként benyújtott egyéni munkaterv és alkotások összhangban vannak a vonatkozó jogszabályi rendelkezésekkel és a pályázati felhívás előírásaival;
hozzájárulok ahhoz, hogy az Emberi Erőforrások Minisztériuma (a továbbiakban: EMMI), valamint a pályázat szakmai és pénzügyi lebonyolítói a pályázatomban foglalt személyes adataimat a pályázat értékelése és az ösztöndíjas jogviszony létesítése céljából az ahhoz szükséges mértékben és ideig kezeljék, továbbá tudomásul veszem, hogy a  nevem, az ösztöndíj célja, összege, valamint a Közpénztörvény 5.§ (1)-(2) bekezdése szerinti érintettség nyilvánosságra hozhatók;
nyilatkozom arról, hogy központi költségvetési forrásból egyéb ösztöndíjban (az NKA alkotói támogatása, ill. az NKA más, ösztöndíj jellegű támogatási formái is ide tartoznak) az ösztöndíjas időszak alatt nem részesülök, illetve az esetlegesen fennálló ilyen ösztöndíjamat megszüntetem;
nyilatkozom arról, hogy nincs esedékessé vált és meg nem fizetett, az adózás rendjéről szóló 2003. évi XCII. törvény 178. §-ának 20. pontjában meghatározott köztartozásom, ideértve az államháztartás alrendszereiből folyósított támogatásból eredő esedékessé vált és meg nem fizetett tartozást is (a továbbiakban: köztartozás);
tudomásul veszem, hogy köztartozás esetén annak megfizetéséig az ösztöndíj nem illet meg, az esedékes ösztöndíj folyósítása felfüggesztésre kerül, illetve az esedékes ösztöndíj a köztartozások megfizetése érdekében - az ösztöndíj ellenében vállalt kötelezettségeket nem érintő módon - visszatartásra kerül kivéve, ha az államháztartásról szóló 1992. évi XXXVIII. törvény 13/A. §-ának (5) bekezdésében foglaltak szerint a támogatás köztartozás esetén is folyósítható;
hozzájárulok ahhoz, hogy a köztartozások figyelemmel kísérése céljából adószámomat (adóazonosító jelemet) a Magyar Államkincstár, az  EMMI, valamint a pályázat pénzügyi lebonyolítója felhasználják a lejárt köztartozások teljesítése, illetőleg az adósság bekövetkezése tényének és összegének megismeréséhez;

a Derkovits Gyula képzőművészeti ösztöndíj elnyerésére korábban pályázatot nem nyújtottam be;
VAGY
A Derkovits Gyula képzőművészeti ösztöndíj elnyerésére korábban pályázatot az alábbiak szerint nyújtottam be: 
ÉV	Támogatás: igen/nem	ÉV	Támogatás: igen/nem	

				
				
hozzájárulok a munkaterv, a szakmai önéletrajz, a szakmai munkásságot bemutató dokumentáció és a pályázat részét képező, a szakmai munkásságot reprezentáló alkotások a személyes adatok védelméről és a közérdekű adatok nyilvánosságáról szóló 1992. évi LXIII. törvény szerinti megismerhetőségéhez;
amennyiben
az ösztöndíj felhasználására meghatározott kezdő időponttól számított három hónapon belül a támogatott tevékenység nem kezdődik meg, vagy az ösztöndíj igénybevételét nekem felróható okból nem kezdeményezem;
olyan körülmény merül fel, amely alapján az államháztartás működési rendjéről szóló 292/2009. (XII. 19.) Korm. rendelet (a továbbiakban: Ámr.) 114. § (1) bekezdése alapján nem köthető támogatásra irányuló szerződés;
az ösztöndíj nyújtásának feltételeként jogszabály által előírt nyilatkozatok bármelyikét visszavonom;
a támogatott tevékenység megvalósítása meghiúsul, tartós akadályba ütközik, az ösztöndíjszerződésben foglalt ütemezéshez képest jelentős késedelmet szenved;
adataimban, az ösztöndíjszerződés feltételeiben vagy a szerződés teljesítésével összefüggő körülményben változás következik be,
azt a tudomásomra jutást követően 8 napon belül írásban bejelentem a pályázatkezelő szerveknek;
vállalom, hogy az Ámr. 127. § (1)-(3) bekezdése szerinti esetekben az EMMI által megállapított jogosulatlanul igénybe vett ösztöndíj összegét és annak kamatait az Ámr-ben és az ösztöndíjszerződésben foglaltak szerint visszafizetem;
tudomásul veszem, hogy a jelen nyilatkozat megfelelő kitöltése és aláírása az ösztöndíj nyújtásának feltétele.
Dátum: 
		
           a pályázó aláírása